ET
3.7.2023
Euroopa Liidu Teataja
C 235/3
2.
Määruse nr 765/2008 artikleid 20 ja 22, direktiivi 2001/95, mida on muudetud määrusega nr 765/2008, artiklit 12 ja II lisa ning rakendusotsuse 2019/417 lisa koostoimes Euroopa Liidu põhiõiguste harta artikliga 47 tuleb tõlgendada nii, et sellisele ettevõtjale nagu määruse nr 765/2008 artikli 22 kohases teates nimetatud toodete importija, kes ei ole teate aluseks oleva meetme adressaat ja kes leiab, et tema huve võidakse teate ebatäielikkuse tõttu kahjustada, tuleb tagada teavitavas liikmesriigis õiguskaitsevahend, et liikmesriigile seoses sellega kehtestatud kohustused oleksid täidetud.
(1)
ELT C 37, 24.1.2022.
Euroopa Kohtu (kaheksas koda) 17. mai 2023. aasta otsus (Landgericht Esseni eelotsusetaotlus – Saksamaa) – DC versus HJ (Kohtuasi C-97/22 (1), DC (lepingust taganemine pärast selle täitmist)) (Eelotsusetaotlus – Tarbijakaitse – Direktiiv 2011/83/EL – Artikli 14 lõike 4 punkti a alapunkt i ja lõige 5 – Taganemisõigus väljaspool äriruume sõlmitud lepingute puhul – Asjasse puutuva kaupleja kohustus teavet anda – Tarbija teavitamata jätmine kõnealuse kaupleja poolt – Tarbija kohustused lepingust taganemise korral – Taganemine pärast lepingu täitmist – Tagajärjed) (2023/C 235/03) Kohtumenetluse keel: saksa Eelotsusetaotluse esitanud kohus Landgericht Essen
Põhikohtuasja pooled Hageja: DC Kostja: HJ
Resolutsioon Euroopa Parlamendi ja nõukogu 25. oktoobri 2011. aasta direktiivi 2011/83/EL tarbija õiguste kohta, millega muudetakse nõukogu direktiivi 93/13/EMÜ ning Euroopa Parlamendi ja nõukogu direktiivi 1999/44/EÜ ja millega tunnistatakse kehtetuks nõukogu direktiiv 85/577/EMÜ ning Euroopa Parlamendi ja nõukogu direktiiv 97/7/EÜ, artikli 14 lõike 4 punkti a alapunkti i ja lõiget 5 tuleb tõlgendada nii, et see vabastab tarbija väljaspool äriruume sõlmitud lepingu täitmiseks osutatud teenuste eest tasumise kohustusest, kui kaupleja ei ole talle edastanud artikli 14 lõike 4 punkti a alapunktis i nimetatud teavet ja tarbija on kasutanud oma taganemisõigust pärast selle lepingu täitmist.
(1)
ELT C 165, 19.4.2022.